ธวัชชัย ดำรงค์อ่องตระกูล

**ธวัชชัย ดำรงค์อ่องตระกูล (ชื่อเล่น:วัง)** ล่าสุดเขาเป็นหัวหน้าผู้ฝึกสอนให้ชลบุรี เอฟซี ในอดีตเขาเคยเป็นนักฟุตบอลทีมชาติไทยที่เป็นที่รู้จักจากการแข่งขันเอเชียนเกมส์ 1998 โดยการทำประตูจากการยิงฟรีคิกนอกเขตโทษ ทำให้ทีมชาติไทยสามารถเอาชนะเกาหลีใต้ได้ไป 2-1 ในรอบก่อนรองชนะเลิศ

## ประวัติ
ธวัชชัย ดำรงค์อ่องตระกูล มีชื่อเล่นว่า *วัง* เกิดเมื่อวันที่ 25 มิถุนายน พ.ศ. 2517 ที่อำเภอเกาะลันตา จังหวัดกระบี่ เริ่มเข้ารับการศึกษาในชั้นประถมที่โรงเรียนชุมชนบ้านศาลาด่าน และชั้นมัธยมศึกษาตอนต้นที่โรงเรียนอำมาตย์พานิชนุกูล จังหวัดกระบี่ โดยเริ่มเล่นฟุตบอลมาตั้งแต่เด็กๆ ติดทีมจังหวัดชุดเยาวชนโค้กคัพ พาทีมคว้าแชมป์ภาคใต้และเข้ามาแข่งรอบสุดท้ายที่กรุงเทพ ก่อนจะคว้าอันดับสี่พร้อมรางวัลโค้กสตาร์

จากนั้นธวัชชัยได้ศึกษาต่อในระดับมัธยมปลายที่โรงเรียนกรุงเทพคริสเตียนวิทยาลัย โดยเข้าร่วมทีมโรงเรียนแข่งขันฟุตบอลระดับนักเรียนรายการต่างๆ รวมทั้งคว้าแชมป์ฟุตบอลจตุรมิตรได้อีกด้วย ด้วยความสามารถที่ฉายแววมาตั้งแต่ยังเป็นวัยรุ่นทำให้ ธวัชชัย ติดทีมชาติชุดเยาวชนตั้งแต่ยังเรียนมัธยมปลาย โดยติดทีมชาติชุดคัดเลือก เอเชียนคัพ ตอนอยู่ชั้นมัธยมศึกษาปีที่ 6 ทำให้มีโอกาสเล่นร่วมกับนักฟุตบอลทีมชาติชื่อดังตั้งแต่อายุน้อยๆ  ธวัชชัยสำเร็จการศึกษาระดับอุดมศึกษาจากคณะรัฐศาสตร์ มหาวิทยาลัยธรรมศาสตร์ และได้ลงเล่นฟุตบอลประเพณีจุฬา-ธรรมศาสตร์ ซึ่งต่อมาก็ได้เป็นหัวหน้าสต๊าฟโค้ช หรือผู้ฝึกสอนของทีมธรรมศาสตร์หลายครั้ง

ธวัชชัย เคยเป็นหัวหน้าผู้ฝึกสอนของหลายสโมสรฟุตบอลในเมืองไทย ได้แก่ พีที ประจวบ ในไทยลีก ซึ่งเข้ามาคุมทีมตั้งแต่ปี พ.ศ. 2559 - 2564 โดยคว้าแชมป์โตโยต้า ลีกคัพ กับทีมได้ในปี พ.ศ. 2562

## การเล่นระดับสโมสรและทีมชาติ
ธวัชชัย ดำรงค์อ่องตระกูล เริ่มเล่นในระดับสโมสรกับทีมโอสถสภา เอ็ม 150 และติดทีมชาติชุดซีเกมส์หลายครั้งและพาชาติทีมคว้าแชมป์ซีเกมส์ได้หลายสมัย

## ชีวิตส่วนตัว
ธวัชชัย ดำรงค์อ่องตระกูล เป็นนักฟุตบอลที่มากความสามารถแต่ก็มักจะมีปัญหาเรื่องวินัยอยู่เสมอ ๆ โดยมักจะมาซ้อมสายหรือถึงกับขาดซ้อมหลายครั้ง โดยเมื่อเดือน มิถุนายน พ.ศ. 2542 ธวัชชัย กับ ดุสิต เฉลิมแสน ที่อยู่ในอาการมึนเมาได้เข้ารุมทำร้ายร่างกายนายชาตรี ผิวผ่อง พนักงานของธนบุรีคาเฟ่ ที่ถนนรัชดาภิเษก ในฝั่งธนบุรี เพราะไม่พอใจที่ถูกต่อว่า ในที่สุดศาลได้พิพากษาว่าทั้งคู่มีความผิดฐานทำร้ายร่างกายผู้อื่น โดยให้รอลงอาญา และให้บำเพ็ญประโยชน์ 20 ชั่วโมง ซึ่งทำให้ทั้งคู่ในขณะนั้นได้รับฉายาจากสื่อมวลชนว่า *"คู่หูคาเฟ่"* หรือ *"คู่หูธนบุรีคาเฟ่"*

## เกียรติประวัติ
### หัวหน้าผู้ฝึกสอน
**พีที ประจวบ** 
* โตโยต้า ลีกคัพ: 2562

**ชลบุรี**
* ไทยลีก 2: 2567–68

**ทีมชาติไทยรุ่นอายุไม่เกิน 23 ปี**
* ซีเกมส์  เหรียญเงิน: 2025

## อ้างอิง
* Thawatchai Damrong-Ongtrakul Profile 

## แหล่งข้อมูลอื่น
* ลูกยิงฟรีคิกในเอเชียนเกมส์ครั้งที่ 13 ที่ชนะเกาหลีใต้ 2-1

หมวดหมู่:บุคคลจากอำเภอเกาะลันตา
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดกระบี่
หมวดหมู่:ผู้เล่นสโมสรฟุตบอลกรุงเทพคริสเตียนวิทยาลัย
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลเซิมบาวังเรนเจอส์
หมวดหมู่:ผู้เล่นสโมสรฟุตบอลตันจงปาการ์ยูไนเต็ด
หมวดหมู่:ผู้เล่นสโมสรฟุตบอลด่งนาย
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลกระบี่
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลเชียงราย ยูไนเต็ด
หมวดหมู่:ผู้จัดการทีมสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้จัดการทีมสโมสรฟุตบอลเพื่อนตำรวจ
หมวดหมู่:ผู้จัดการทีมสโมสรฟุตบอลแบงค็อก ยูไนเต็ด
หมวดหมู่:ผู้จัดการทีมสโมสรฟุตบอลชัยนาท ฮอร์นบิล
หมวดหมู่:ผู้จัดการทีมสโมสรฟุตบอลนครปฐม ยูไนเต็ด
หมวดหมู่:ผู้จัดการทีมสโมสรฟุตบอลประจวบ
หมวดหมู่:ผู้จัดการทีมสโมสรฟุตบอลหนองบัว พิชญ
หมวดหมู่:ผู้จัดการทีมสโมสรฟุตบอลโปลิศ เทโร
หมวดหมู่:ผู้จัดการทีมสโมสรฟุตบอลชลบุรี
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมฟุตบอลในไทยลีก 2
หมวดหมู่:บุคคลจากโรงเรียนอำมาตย์พานิชนุกูล
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์